Ce se întâmplă cu o adolescentă care s-a trezit din comă după ce a fost bătută brutal de o colegă, lângă școală
O adolescentă din Missouri, SUA, a fost bătută brutal de o colegă, în apropierea școlii. Fata a ajuns la spital în comă.
Kaylee Gain, în vârstă de 16 ani, a fost la terapie intensivă până la începutul lunii martie, atunci când s-a trezit din comă. Fata spune că nu își mai amintește atacul asupra ei, scrie dailystar.co.uk.
Întreaga scenă a fost filmată și a ajuns virală pe rețelele de socializare. O colegă de 15 ani a lovit-o pe Kaylee până aceasta a rămas inconștientă pe jos. Adolescenta a suferit răni grave la cap, iar medicii nu știau dacă își va mai reveni.
În prezent, adolescenta poate avea conversații scurte cu părinții ei, dar nu își mai amintește incidentul, și nu poate merge singură.
Familia cere ca atacatoarea să fie judecată drept adult.